Ο θησαυρός του μακαρίτη

Ο θησαυρός του μακαρίτη είναι ελληνική κωμική ταινία του 1959, παραγωγής Φίνος Φιλμ σε σκηνοθεσία Νίκου Τσιφόρου. Το σενάριο γράφτηκε από τον ίδιο τον σκηνοθέτη και τον Πολύβιο Βασιλειάδη. Πρωταγωνιστούν οι Γεωργία Βασιλειάδου, Βασίλης Αυλωνίτης, Νίκος Ρίζος και η Ξένια Καλογεροπούλου.

 Η Θεώνη (Γεωργία Βασιλειάδου), μια πονηρή λαϊκή γυναίκα, μένει με την ανιψιά της, Λουκία (Ξένια Καλογεροπούλου), σε ένα πολύ παλιό σπίτι, και έχουν διαθέσιμα προς ενοικίαση ορισμένα δωμάτια. Τα δωμάτια παραμένουν ξενοίκιαστα, με εξαίρεση ένα το οποίο ενοικιάζεται από μια τραγουδίστρια, τη Ντόλι Ρόζα (Άντζελα Ζήλεια), με αρκετά χαμηλό ενοίκιο. Στην προσπάθειά τους να βρούν τρόπο να προσελκύσουν ενοικιαστές, σκαρώνουν ένα σχέδιο. Η Θεώνη πουλάει σε ένα βιβλιοπωλείο ορισμένα βιβλία του θείου του μακαρίτη του άντρα της, στα οποία όμως πρώτα τοποθετεί αντίγραφα από ένα ψεύτικο γράμμα, στο οποίο λέει ότι υπάρχει θησαυρός στο Κ. Τα βιβλία πωλούνται και σύντομα έρχεται για ενοικίαση δωματίου ο ίδιος ο βιβλιοπώλης ο Στέλιος (Νίκος Ρίζος), αλλά και ο Νεόκοσμος (Βασίλης Αυλωνίτης), ένας χήρος εργολάβος ο οποίος προσπαθεί εδώ και καιρό να πείσει τη Θεώνη να του δώσει το σπίτι αντιπαροχή για να χτίσει μια πολυκατοικία. Ο Βάσος (Γιώργος Λευτεριώτης) γιος του Νεόκοσμου, έχει κρυφά σχέση με τη Λουκία εδώ και 3 χρόνια, αλλά δεν το αποκαλύπτει στον πατέρα του, γιατί η Λουκία είναι φτωχή και δεν θα τη δεχτεί για νύφη. Παράλληλα έρχεται και ο Ηρακλής (Στέφανος Ληναίος), ένας μηχανικός αυτοκινήτων ο οποίος έτυχε να παρει κι αυτός ένα από τα βιβλία του μακαρίτη, αλλα δεν διαβασε ποτε το γράμμα. Ο λόγος που έρχεται είναι η Ντόλι, με την οποία είναι ερωτευμένος και προσπαθεί να βρει έναν τροπο να είναι κοντά της. Ο Ηρακλής και ο Στέλιος νοικιάζουν τα εναπομείναντα δωμάτια, ενώ ο Νεόκοσμος κάνει συμφωνία να "νοικιάζει αερα" που σημαίνει οτι θα μπορει να πηγαινει να καθεται στο σπιτι και να παίρνει τον αερα του που του κάνει καλό, όπως υποστηρίζει ο ίδιος. Την ώρα που Στέλιος και Νεόκοσμος αρχίζουν να διαλύουν ό,τι υπάρχει στο σπίτι που να αρχίζει από Κ, στην προσπάθειά τους να βρουν το θησαυρό, το ειδύλλιο μεταξύ Ηρακλή και Ντόλι φουντώνει. Όταν ο Ηρακλής καλεί όλους να γιορτάσουν τους αρραβώνες του με τη Ντόλι, η είδηση οτι πλέον εχει πολλα λεφτά προκαλεί αναστάτωση, καθώς πλέον και η Θεώνη πιστεύει οτι υπάρχει μάλλον τελικά ο θησαυρός και τον βρήκε εκείνος. Η Θεώνη τον διεκδικεί και μαθαίνει οτι τελικά δεν ηταν θησαυρός που βρήκε αλλά οτι αποφάσισε να κάνει μια επιχειρηματική κινηση και απο μια μάντρα με παλιοσίδερα που αγόρασε να φτιάχνει αμάξια. Όλοι οι ενοικιαστές φεύγουν από το σπίτι, οι μεν "χρυσοθήρες" απογοητευμενοι, το δε ζευγάρι για να ξεκινήσει τη νέα του ζωή. Στο μεταξύ, ο Νεόκοσμος αρνείται να επιτρέψει στον γιο του να παντρευτεί τη Λουκία και τότε η Θεώνη του λέει ότι θα του δώσει το σπίτι σαν προικα για τη Λουκία για να δώσει επιτέλους την ευχή του για τον γάμο. Όταν πάνε στο σπιτι να το μετρήσουν, ένα κουτί το οποίο πέφτει συνέχεια ανοίγει και μέσα βρίσκουν την αληθινή διαθήκη του θείου του άντρα της του Χαράλαμπου, του Βρασίδα Παρτσαλόπουλου, στην οποία τους αφήνει πολλές μετοχές και 3.400 λίρες, κάνοντάς τες πλούσιες. Ο Βάσος και η Λουκία είναι ελεύθεροι να ζήσουν τον ερωτά τους πλέον, ενώ ο Νεόκοσμος προτείνει στη Θεώνη να ενώσουν τις μοναξιές τους και να γίνουν ζευγάρι, με την ευχή του ίδιου του Χαράλαμπου καθώς το κάδρο ζωντανεύει και τους πετάει ρύζι. Είναι μια από τις τελευταίες ταινίες του Νίκου Τσιφόρου στην Φίνος Φιλμ -υπήρξε από τους στυλοβάτες της εταιρείας τα πρώτα 15 χρόνια της- με πρωταγωνιστές το κωμικό ντουέτο της εποχής Αυλωνίτης-Βασιλειάδου. Μαζί τους και ο Νίκος Ρίζος, ανερχόμενη αξία της εποχής, ο οποίος είχε και την ιδέα δύο χρόνια μετά να φτιάξει το θίασο "Αυλωνίτης-Βασιλειάδου-Ρίζος", που θριάμβευσε στο πρώτο μισό της δεκαετίας του 1960. Μαζί τους η Ξένια Καλογεροπούλου, που μόλις είχε έλθει από τις σπουδές της στην Αγγλία, η Άντζελα Ζήλεια, που ήταν τραγουδίστρια και ηθοποιός και ο νεαρός ζεν πρεμιέ Στέφανος Ληναίος. Γεωργία Βασιλειάδου ... Θεώνη Κανελοπιπερίδου Βασίλης Αυλωνίτης ... Νεόκοσμος Νίκος Ρίζος ... Στέλιος Προύσογλου Ξένια Καλογεροπούλου ... Λουκία Κανελοπιπερίδου Στέφανος Ληναίος ... Ηρακλής Άντζελα Ζήλεια ... Ντόλι Ρόζα Γιώργος Λευτεριώτης ... Βάσος Νίκος Φέρμας ... Θανάσης Γιάννης Βογιατζής ... δικηγόρος Γιάννης Φέρμης ... Δημήτρης Νίκη Λινάρδου ... Αγγέλα Γιώργος Χριστοφορίδης ... Κονφερασιέ στο κέντρο που δουλεύει η Ντόλι Βελισάριος Κοντογιάννης ... θείος Χαράλαμπος (στο κάδρο) Ταϋγέτη ... μέντιουμ Γοργώ Χρέλια ... γραμματέας Νεόκοσμου που δακτυλογραφεί Κώστας Φυσσούν ... πελάτης στο βιβλιοπωλείο του Στέλιου Σοφία Κεφαλοπούλου ... Ανθή, αδερφή Νεόκοσμου Ράλλης Αγγελίδης ... γιατρός Η Γεωργία Βασιλειάδου σε αυτήν την ταινία τραγουδά το τραγούδι "Ο κυρ-Μέντιος", και είναι η πρώτη φορά που την ακούμε να τραγουδά στο σινεμά, αν και η κωμικός ξεκίνησε την καριέρα της ως λυρική τραγουδίστρια. Η φωτογραφία του μακαρίτη, που απεικονίζει τον ηθοποιό Βελισάριο Κοντογιάννη, και που ζωντανεύει στο φινάλε χρησιμοποιήθηκε στα επόμενα χρόνια ως ντεκόρ σε πολλές ταινίες της Φίνος Φιλμ. Αυτή η σκηνή περιλαμβάνεται ως φινάλε στις πρόσφατες τηλεοπτικές προβολές της ταινίας. Σε παλαιότερες τηλεοπτικές προβολές ωστόσο (για τελευταία φορά τη δεκαετία του 1990), υπάρχει ακόμα μία σκηνή λίγων δευτερολέπτων που ακολουθεί και δείχνει τους πρωταγωνιστές να βγαίνουν από κατάστημα ειδών γάμου. Η ταινία έκανε πρεμιέρα στις κινηματογραφικές αίθουσες στις 12 Οκτωβρίου 1959. Κόβοντας 54.899 εισιτήρια, κατατάχθηκε στην 13η θέση ανάμεσα σε 52 ταινίες της ίδιας σεζόν. Κυκλοφόρησε με τη μορφή ντιβιντί στις 7 Φεβρουαρίου 2006. Ελίζα-Αννα Δελβερούδη, "Ο θησαυρός του μακαρίτη: η κωμωδία, 1950-1970", Οπτικοακουστική κουλτούρα, τχ 1 (2002), σ. 53-77. Ιάσων Τριανταφυλλίδης, Ταινίες για φίλημα: ένα αφιέρωμα στον Φιλοποίμενα Φίνο και τις ταινίες του, εκδ. Εξάντας, Αθήνα, 2000, σελ. 88 Ο θησαυρός του μακαρίτη στην Φίνος Φιλμ Ο θησαυρός του μακαρίτη στην IMDb